Doložka zlučiteľnosti

návrhu nariadenia vlády 
s právom Európskych spoločenstiev a právom Európskej únie 

1.	Navrhovateľ nariadenia vlády: Vláda Slovenskej republiky

2.	Názov návrhu nariadenia vlády: Návrh nariadenia vlády SR, ktorým sa ustanovujú požiadavky na kozmetické výrobky.

3.	Problematika návrhu nariadenia je upravená 
a) 	v práve Európskych spoločenstiev
– v primárnom práve  v  čl. 2, čl. 3, čl. 30, čl. 153 a čl. 157 Zmluvy o založení Európskeho spoločenstva v znení z Nice,
– v sekundárnom práve
1.	smernicou Rady 76/768/EHS z 27. júla 1976 o aproximácii práva členských štátov v oblasti kozmetických výrobkov v znení jej ďalších noviel,
2.	smernicou Komisie 95/17/ES z 19. júna 1995 o detailných pravidlách pre aplikáciu smernice Rady 76/768/EHS o neuvedení jednej alebo viacerých zložiek v označení kozmetických výrobkov.
b)	nie je upravená v práve EÚ.
c)	je obsiahnutá v judikatúre Súdneho dvora Európskych spoločenstiev a to v týchto 	rozhodnutiach: 
	- 	rozhodnutie Súdneho dvora ES vo veci Delhaize and Le Lion v. Promalvin 	and AGE Bodegas Unidas. C-47/90,
	- 	rozhodnutie Súdneho dvora ES vo veci Buet v Ministére Public C-382/87,
	- 	rozhodnutie súdneho dvora ES vo veci Parfumerie-Fabric 4711 v. Provide. C-		150/88.

4.	Záväzky Slovenskej republiky vo vzťahu k  Európskym spoločenstvám:
a)	Prijatie nariadenia vlády SR je plnením záväzkov SR vyplývajúcich pre danú oblasť z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii. 
b)	Z Aktu o podmienkach pristúpenia nevyplývajú vzhľadom na predmet  úpravy návrhu žiadne prechodné obdobia.
c)	Transpozičné termíny:
	smernicu Komisie 2004/42/ES je potrebné prijať do 31. decembra 2005,
	smernicu Komisie 2005/52/ES je potrebné prijať do  1. januára 2006,
	smernicu Komisie 2005/80/EC je potrebné prijať do 26. mája 2006.
d)	Proti Slovenskej republike sa vedie konanie č. 2004/1467 o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení za nedodržanie termínu transpozície smernice Rady a Parlamentu 2003/15/EC.
e)	Ustanovenia smernice Rady č. 76/768/EHS v znení jej neskorších zmien  a smernice Komisie 95/17/EHS boli prebraté 
	- 	v zákone NR č. 272/1994 Z.z. o ochrane zdravia ľudí v znení zákona 527/2005 Z.z. – 	úplne,
	-	v nariadení vlády SR č. 174/2005 Z.z., ktorým sa ustanovujú požiadavky na 	kozmetické výrobky – úplne.

5.	Stupeň zlučiteľnosti návrhu nariadenia s právom Európskych spoločenstiev a právom Európskej únie: Úplná zhoda 

6.	Gestor: Ministerstvo zdravotníctva Slovenskej republiky

7.	Účasť expertov pri príprave návrhu nariadenia a ich stanovisko k zlučiteľnosti návrhu nariadenia s právom Európskych spoločenstiev a právom Európskej únie: Na príprave návrhu nariadenia sa nezúčastnil žiadny expert.